אזור נופש לאומי
רשימת אזורי נופש לאומיים

נכון ל-2018 יש 42 אתרים המוכרזים כאזור נופש לאומי. 19 אתרים מנוהלים על ידי שירות הפארקים הלאומיים (NPS)‏, 21 אתרים מנוהלים על ידי שירות היערות (USFS), אתר אחד מנוהל במשותף על ידי שירות הפארקים ושירות היערות ואתר אחד מנוהל על ידי לשכת ניהול הקרקעות (BLM).
| שם | סוכנות | מיקום | תאריך ההקמה | שטח בקמ"ר (2017) | תיאור |
| --- | --- | --- | --- | --- | --- |
| אלגייני  (Allegheny National Recreation Area)  | USFS | פנסילבניה 41°40′N 79°02′W﻿ / ﻿41.66°N 79.03°W﻿ / 41.66; -79.03﻿ (Allegheny) | 30 באוקטובר 1984 | 93 | אזור הנופש הוא חלק מהיער הלאומי אלגייני. הוא כולל שני שטחים, האחד סביב מאגר המים, אגם אלאגני, והשני לאורך הנהר אלגייני. |
| אמיסטד  (Amistad National Recreation Area)  | NPS | טקסס 29°26′10″N 101°03′00″W﻿ / ﻿29.436°N 101.05°W﻿ / 29.436; -101.05﻿ (Amistad) | 11 בנובמבר 1965 | 237 | אזור הנופש הוקם על מאגר אמיסטד במפגש הנהרות ריו גראנדה, דווילס ופקוס בסמוך לגבול עם מקסיקו. משמעות השם בספרדית היא "ידידות" והוא נועד לחגוג את הידידות בין הערים דל ריו בטקסס לאקוניה במקסיקו. |
| אראפהו  (Arapaho National Recreation Area)  | USFS | קולורדו 40°08′38″N 40°08′38″W﻿ / ﻿40.144°N 40.144°W﻿ / 40.144; -40.144﻿ (Amistad) | 1978 | 124 | אזור הנופש אראפהו הוקם על מקורותיו של הנהר קולורדו וכולל חמישה אגמים בעמק הקולורדו העליון. |
| קניון ביגהורן  (Bighorn Canyon National Recreation Area)  | NPS | מונטנה ויומינג 45°11′38″N 108°07′48″W﻿ / ﻿45.194°N 108.13°W﻿ / 45.194; -108.13﻿ (Bighorn Canyon) | 15 באוקטובר 1966 | 487 | אזור הנופש קניון ביגהורן הוקם על מאגר המים אגם ביגהורן שנוצר על ידי סכר ילוטייל על הנהר ביגהורן בגבול בין ויומינג למונטנה. |
| ביג סאות פורק  (Big South Fork National River and Recreation Area)  | NPS | טנסי קנטקי 36°28′N 84°39′W﻿ / ﻿36.47°N 84.65°W﻿ / 36.47; -84.65﻿ (Big South Fork) | 7 במרץ 1974 | 507 | אזור הנופש משמר את היובל הצפוני של הנהר קמברלנד ויובליו בצפון-מזרח טנסי ודרום-מזרח קנטקי ואת עיירת הרפאים בלו הרון של כורי הפחם. אזור הנופש מכיל את אחד הריכוזים הגדולים ביותר בארצות הברית של קשתות טבעיות. |
| האיים של נמל בוסטון  (Boston Harbor Islands National Recreation Area)  | NPS | מסצ'וסטס 42°18′N 70°54′W﻿ / ﻿42.3°N 70.9°W﻿ / 42.3; -70.9﻿ (Boston Harbor Islands) | 12 בנובמבר 1996 | 6 | אזור הנופש משמר 34 איים בכניסה לנמל בוסטון, לחלקם יש חשיבות היסטורית, וחלקם נועדו לחיות הבר. את האיים מנהל שירות הפארקים בשיתוף פעולה עם כמה ארגונים מקומיים. |
| הנהר צ'טאהוצ'י  (Chattahoochee River National Recreation Area)  | NPS | ג'ורג'יה 33°52′N 84°27′W﻿ / ﻿33.87°N 84.45°W﻿ / 33.87; -84.45﻿ (Chattahoochee River) | 15 באוגוסט 1978 | 43 | אזור הנופש משמר אתרים בין אטלנטה ואגם סידני לאנייר לאורך הנהר צ'טאהוצ'י. בקטע בן 77 הקילומטרים של הנהר יש אתרי נופש ואתרים ארכאולוגיים. |
| צ'יקאסואו  (Chickasaw National Recreation Area)  | NPS | אוקלהומה 34°28′N 97°00′W﻿ / ﻿34.46°N 97.0°W﻿ / 34.46; -97.0﻿ (Chickasaw) | 17 במרץ 1976 | 40 | אזור הנופש משמר גבעות מיוערות של דרום-מרכז אוקלהומה בסמוך לסולפור. האתר מנציח את בני השבט האינדיאני צ'יקאסואו שהועברו לאזור זה מדרום-מזרח ארצות הברית בשנות ה-30 של המאה ה-19. באזור מוצעים פעילויות נופש שונות: שיט, שחיה, דיג ושבילי הליכה. |
| קוריקנטי  (Curecanti National Recreation Area)  | NPS | קולורדו 38°28′N 107°10′W﻿ / ﻿38.46°N 107.16°W﻿ / 38.46; -107.16﻿ (Curecanti) | 6 בפברואר 1965 | 174.4 | אזור הנופש משתרע לאורך חלקו העליון של הנהר גניסון שבו יש שלושה מאגרי מים. אתר פופולרי לשיט ודיג. |
| מפער המים של דלאוור  (Delaware Water Gap National Recreation Area)  | NPS | ניו ג'רזי פנסילבניה 41°06′N 74°56′W﻿ / ﻿41.10°N 74.94°W﻿ / 41.10; -74.94﻿ (Delaware Water Gap) | 1 בספטמבר 1965 | 270 | אזור הנופש משתרע לאורך חלקו האמצעי של הנהר דלאוור שבו יש אתרים היסטוריים ופרהיסטוריים. אתר פופולרי לציד, שיט דיג, וסיורים רגליים. |
| אד ג'נקינס  (Ed Jenkins National Recreation Area)  | USFS | ג'ורג'יה 34°38′00″N 84°12′00″W﻿ / ﻿34.63333°N 84.2°W﻿ / 34.63333; -84.2﻿ (Ed Jenkins) | 1991 | 94 | אזור הנופש הוא חלק מהיער הלאומי צ'טאהוצ'י-אוקוני (Chattahoochee-Oconee National Forest) וכולל את נקודת הקצה של שביל האפלצ'ים. |
| נקיק פליימינג  (Flaming Gorge National Recreation Area)  | USFS | ויומינג יוטה 40°58′N 109°34′W﻿ / ﻿40.96°N 109.56°W﻿ / 40.96; -109.56﻿ (Flaming Gorge) | 1 באוקטובר 1968 | 840 | מרכז אזור הנופש הוא מאגר נקיק פליימינג המשתרע לאורך 146 קילומטרים מסכר נקיק פליימינג על הנהר גרין. אתר פופולרי לטיפוס מצוקים, מחנאות, סיורים רגליים, שיט, דיג ורפטינג על הנהר. |
| גייטווי  (Gateway National Recreation Area)  | NPS | ניו יורק ניו ג'רזי 40°28′N 73°59′W﻿ / ﻿40.46°N 73.99°W﻿ / 40.46; -73.99﻿ (Gateway) | 27 באוקטובר 1972 | 108 | אזור הנופש משתרע על כמה מהשטחים הפתוחים האחרונים במפרץ ניו יורק. אתר פופולרי לשחייה באוקיינוס, צפרות, שיט ומחנאות. |
| הנהר גולי  (Gauley River National Recreation Area)  | NPS | וירג'יניה המערבית 38°12′N 81°01′W﻿ / ﻿38.20°N 81.01°W﻿ / 38.20; -81.01﻿ (Gauley) | 26 באוקטובר 1988 | 47 | אזור הנופש משתרע לאורך 40 קילומטרים של הנהר גולי ועוד 10 קילומטרים לאורך הנהר מדואו (Meadow). הפעילות העיקרית רפטינג. |
| קניון גלן (Glen Canyon National Recreation Area)  | NPS | יוטה אריזונה 36°59′37″N 111°29′13″W﻿ / ﻿36.993611°N 111.486944°W﻿ / 36.993611; -111.486944﻿ (Glen Canyon) | 27 באוקטובר 1972 | 5,076 | אזור הנופש הוא יחידת נופש ושימור טבע של שירות הפארקים הלאומיים של ארצות הברית המקיף את אגם פאוול וקניון קטרקט במדינות יוטה ואריזונה על שטח של 5,076 קילומטרים רבועים שרובו מדברי. פעילויות הנופש באזור הנופש הלאומי הלאומי קניון גלן כוללות שיט בסירות ובקיאקים, שחייה, דיג, גולף וסיורים, למשל אל המונומנט הלאומי ריינבו ברידג' שבו נמצאת הקשת הטבעית הגבוהה ביותר בארצות הברית. |
| גולדן גייט  (Golden Gate National Recreation Area)  | NPS | קליפורניה 37°50′N 122°31′W﻿ / ﻿37.84°N 122.52°W﻿ / 37.84; -122.52﻿ (Golden Gate) | 27 באוקטובר 1972 | 332 | אזור הנופש הנרחב והמגוון מבחינת הנופים, הצמחים ובעלי החיים משתרע על כמה שטחים נפרדים באזור מפרץ סן פרנסיסקו וכולל כמה אתרים ידועים כדוגמת האי אלקטרז, המונומנט הלאומי יער מיור והפרסידיו של סן פרנסיסקו. |
| גראנד איילנד  (Grand Island National Recreation Area)  | USFS | מישיגן 46°31′N 86°40′W﻿ / ﻿46.52°N 86.66°W﻿ / 46.52; -86.66﻿ (Grand Island) | 1990 | 55 | אזור הנופש משתרע על 55 קילומטרים רבועים של אזורים מיוערים בסמיכות לימת סופיריור במרכז אזור הנופש האי גראנד (Grand Island) שאליו אפשר להגיע במעבורת. באי יש אתרי מחנאות ואפשר לסייר לצוד, ללכוד חיות ולדוג. |
| קניון הלס  (Hells Canyon National Recreation Area)  | USFS | אורגון איידהו 45°31′N 116°44′W﻿ / ﻿45.52°N 116.73°W﻿ / 45.52; -116.73﻿ (Hells Canyon) | 31 בדצמבר 1975 | 2,640 | אזור הנופש שוכן באגן הניקוז של הנהר סנייק כשהקניון נחשב לערוץ העמוק ביותר באמריקה הצפונית. שיט במים לבנים, סיורים רגליים וטיפוס על פסגות הם חלק מהפעילויות המוצעות באתר. |
| המז  (Jemez National Recreation Area)  | USFS | ניו מקסיקו 35°46′40″N 106°41′16″W﻿ / ﻿35.77778°N 106.68778°W﻿ / 35.77778; -106.68778﻿ (Jemez) | 1993 | 233 | אזור הנופש הוא חלק מהיער הלאומי סנטה פה (Santa Fe National Forest) וכולל אתרים ארכאולוגיים ותרבותיים שלעיתים נסגרים בפני הציבור בשל אירועים וטקסים של פואבלו המז. פעילויות מוצעות בתחומי האזור כוללות דיג, מחנאות, טיפוס צוקים, ציד וסיורים רגליים. |
| אגם צ'לאן  (Lake Chelan National Recreation Area)  | NPS | וושינגטון 48°20′N 120°41′W﻿ / ﻿48.33°N 120.69°W﻿ / 48.33; -120.69﻿ (Lake Chelan) | 2 באוקטובר 1968 | 251 | אזור הנופש שוכן צמוד ליחידה הדרומית של הפארק הלאומי צפון רכס קסקייד. הגישה אליו בשיט בלבד, או בדרכי עפר קשות ולכן מבקרים בו רק כ-40,000 איש בשנה. הפעילויות המומלצות סיורים רגליים. |
| אגם מיד  (Lake Mead National Recreation Area)  | NPS | נבדה אריזונה 36°06′N 114°25′W﻿ / ﻿36.10°N 114.42°W﻿ / 36.10; -114.42﻿ (Lake Mead) | 13 באוקטובר 1936 | 6,053 | אזור הנופש הראשון שהוכרז הוא יחידת נופש ושימור טבע של שירות הפארקים הלאומיים של ארצות הברית ומחלקת הפנים של ארצות הברית המקיפה את נהר הקולורדו החל מהגבול המערבי ביותר של הפארק הלאומי גרנד קניון ועד צפונית לערים לאפלין בנבדה ובולהד סיטי באריזונה. אזור הנופש משתרע על שטח של 6,053 קילומטרים רבועים בתחומי מחוז קלארק בנבדה, ומחוז מוהאבי באריזונה. 750 קילומטרים רבועים משטח זה הם מים, והיתרה אזור טבע בראשיתי מדברי. אזור הנופש כולל את מאגר המים אגם מיד שנוצר על ידי סכר הובר ושהאזור קרוי על שמו, את הקניון השחור של הקולורדו ואת מאגר המים אגם מוהאבי שנוצר על ידי סכר דייוויס. פעילויות הנופש באזור הנופש הלאומי אגם מיד כוללות שיט בסירות ובקיאקים, שחייה ודיג בשני האגמים, כמו גם בקטעי הנהר שביניהם. בנוסף יש שבילי הליכה ותצפיות על הנוף המדברי סביב. |
| אגם מרדית  (Lake Meredith National Recreation Area)  | NPS | טקסס 35°38′N 101°35′W﻿ / ﻿35.64°N 101.58°W﻿ / 35.64; -101.58﻿ (Lake Meredith) | 28 בנובמבר 1990 | 182 | אזור הנופש שוכן סביב אגם מרדית, מאגר מים שנוצר מסכר סנפורד על הנהר קנדיאן. הפעילות המוצעת כוללת, שיט, דיג, שחייה, מחנאות, סיורים וציד. |
| אגם רוזוולט  (Lake Roosevelt National Recreation Area)  | NPS | וושינגטון 48°06′N 118°14′W﻿ / ﻿48.10°N 118.24°W﻿ / 48.10; -118.24﻿ (Lake Roosevelt) | אפריל 1946 | 406 | אזור הנופש מכיל את אגם וושינגטון, מאגר מים באורך של 210 קילומטרים בין סכר גרנד קולי על הנהר קולומביה לנורתפורט במדינת וושינגטון. הפעילות המוצעת כוללת, שיט, דיג, שחייה, מחנאות, סיורים, ציד וביקור במבצר ספקיין ההיסטורי. |
| אדמה בין האגמים  (Land Between the Lakes National Recreation Area)  | USFS | קנטקי טנסי 36°46′N 88°04′W﻿ / ﻿36.77°N 88.06°W﻿ / 36.77; -88.06﻿ (Land Between the Lakes) | 1963 | 688 | אזור הנופש הוא חצי אי בין שני מאגרי מים: אגם ברקלי על הנהר קמברלנד ואגם קנטקי על הנהר טנסי. הפעילות הפופולרית, שיט. |
| מיסיסיפי  (Mississippi National River and Recreation Area)  | NPS | מינסוטה 44°56′N 93°05′W﻿ / ﻿44.94°N 93.09°W﻿ / 44.94; -93.09﻿ (Mississippi National River) | 18 בנובמבר 1988 | 218 | אזור הנופש מגן על קטע בן 116 קילומטרים לאורך הנהר מיסיסיפי, כולל הקטע העובר בעיר מיניאפוליס. קטע זה כולל אתרי טבע, אתרים היסטוריים, אתרי נופש ואתרים תרבותיים בעלי חשיבות לאומית. |
| מוסאלמו  (Moosalamoo National Recreation Area)  | USFS | ורמונט 43°55′N 73°01′W﻿ / ﻿43.91°N 73.01°W﻿ / 43.91; -73.01﻿ (Moosalamoo) | 2007 | 64 | אזור הנופש שוכן בחלק הצפוני של יער הלאומי גרין מאונטיין בחלק המרכזי של הרי גרין. האזור מציע סיורים, צפרות, ופעילויות חורף. |
| הר בייקר  (Mount Baker National Recreation Area)  | USFS | וושינגטון 48°47′N 121°46′W﻿ / ﻿48.78°N 121.76°W﻿ / 48.78; -121.76﻿ (Mount Baker) | 3 ביולי 1984 | 34 | אזור הנופש שוכן כ-24 קילומטרים דרומית לגבול עם קנדה. אתר לאופנועי שלג על המדרונות הדרומיים של הר בייקר בחורף, ושפע של מסלולי סיור בקיץ. |
| הר הוד  (Mount Hood National Recreation Area)  | USFS | אורגון 45°16′00″N 121°40′00″W﻿ / ﻿45.26667°N 121.66667°W﻿ / 45.26667; -121.66667﻿ (Mount Hood) | 2009 | 140 | אזור הנופש כולל שלוש יחידות נפרדות שאף אחת מהן אינה כוללת את הר הוד עצמו. יחידת הר הוד שוכנת דרומית-מזרחית להר הוד, יחידת פיפטיינמייל מזרחית להר ויחידת שלרוק צפונית-מזרחית לו. |
| הר רוג'רס  (Mount Rogers National Recreation Area)  | USFS | וירג'יניה 36°38′24″N 81°34′58″W﻿ / ﻿36.64°N 81.582778°W﻿ / 36.64; -81.582778﻿ (Mount Rogers) | 31 במאי 1966 | 626 | אזור הנופש שוכן בווירג'יניה קרוב לגבול עם טנסי וקרוליינה הצפונית. האתר כולל את הר רוג'רס, הפסגה הגבוהה ביותר בווירג'יניה ושפע של מסלולי סיור, כולל קטע משביל האפלצ'ים. |
| הדיונות של אורגון  (Oregon Dunes National Recreation Area)  | USFS | אורגון 43°43′N 124°10′W﻿ / ﻿43.72°N 124.17°W﻿ / 43.72; -124.17﻿ (Oregon Dunes) | 23 במרץ 1972 | 128 | אזור הנופש דיונות אורגון הוא אזור ייחודי של חול סחוף רוח תוצאה של מיליוני שנים של סחיפה של רוח וגשם על חוף אורגון. זהו המרחב הגדול ביותר של דיונות חול החוף באמריקה הצפונית. כמה מהדיונות מתמרים לגובה של 150 מטרים מעל פני הים, והם מאפשרים פעילויות נופש רבות: רכבי שטח, צילום, סיורים רגליים, רכיבה על סוסים ומחנאות. |
| רכס פיין  (Pine Ridge National Recreation Area)  | USFS | נברסקה 38°46′N 92°08′W﻿ / ﻿38.76°N 92.14°W﻿ / 38.76; -92.14﻿ (Pine Ridge) |  | 27 | אזור הנופש רכס פיין בצפון-מערב נברסקה הוא משכן לבעלי חיים רבים כדוגמת זאבי ערבות שונרים ואיילים. פעילויות נופש המוצעות כוללות: סיורים רגליים, רכיבה על סוסים ורכיבה על אופני הרים. |
| רטלסנייק  (Rattlesnake National Recreation Area)  | USFS | מונטנה 46°58′N 113°52′W﻿ / ﻿46.96°N 113.87°W﻿ / 46.96; -113.87﻿ (Rattlesnake) | 19 באוקטובר 1980 | 113 | אזור הנופש שוכן כ-6 קילומטרים צפונית למיזולה לגבול עם קנדה. יש יותר מ-117 שבילי הליכה שרבים מהם פתוחים לרכיבה על סוסים, רכיב על אופני הרים וסקי למרחקים. |
| הסלעים הלבנים על שם רוברט ט. סטאפורד  (Robert T. Stafford White Rocks National Recreation Area) | USFS | ורמונט 43°23′N 72°55′W﻿ / ﻿43.38°N 72.91°W﻿ / 43.38; -72.91﻿ (Robert T. Stafford White Rocks) | 19 ביוני 1984 | 147 | אזור הנופש שוכן בדרום ורמונט. הפעילויות האפשריות: מחנאות וסיורים כולל קטע בן כ-50 קילומטרים משביל האפלצ'ים, וכן קרוב ל-100 קילומטרים של שבילים המיועדים לאופנועי שלג. |
| אגם רוס  (Ross Lake National Recreation Area)  | NPS | וושינגטון 48°40′N 121°14′W﻿ / ﻿48.67°N 121.24°W﻿ / 48.67; -121.24﻿ (Ross Lake) | 2 באוקטובר 1968 | 475 | אזור הנופש מפריד בין היחידה הצפונית ליחידה הדרומית של הפארק הלאומי צפון רכס קסקייד. אזור הנופש הוא התחלה של שבילי הליכה באורך מאות קילומטרים בפארק הלאומי הצמוד וביערות הלאומיים הצמודים. פעילויות נוספות דיג, ציד, שיט וטיפוס הרים. |
| הרי סנטה מוניקה  (Santa Monica Mountains National Recreation Area)  | NPS | קליפורניה 34°06′14″N 118°36′09″W﻿ / ﻿34.103889°N 118.6025°W﻿ / 34.103889; -118.6025﻿ (Santa Monica Mountains) | 10 בנובמבר 1978 | 634 | שני שלישים מאזור הנופש משתרעים במחוז לוס אנג'לס והשאר במחוז ונטורה. האזור משמר את אחת הדוגמאות הטובות בעולם למערכת אקולוגית של אקלים ים-תיכוני. הוא גם משמר את אחד הריכוזים הגדולים בעולם של אתרים ארכאולוגיים ברכס הרים. הפעילויות המוצעות כוללות צפייה בלווייתנים מהחוף, סיורים רגליים, רכיבה על סוסים ועל אופני הרים, וטיפוס הרים. |
| סואוטות  (Sawtooth National Recreation Area)  | USFS | איידהו 44°N 115°W﻿ / ﻿44°N 115°W﻿ / 44; -115﻿ (Sawtooth) | 22 באוגוסט 1972 | 296 | אזור הנופש סואוטות (מילולית "שן המסור") הוא חלק מהיער הלאומי סואוטות (Sawtooth National Forest) במרכז איידהו. הפעילויות המוצעות באתר כוללות סיורים רגליים, לינה בחיק הטבע, רפטינג, מחנאות, טיפוס צוקים, שיט בקיאקים, רכיבה על אופני הרים, דיג וציד. |
| הנהר סמית  (Smith River National Recreation Area)  | USFS | קליפורניה 41°55′00″N 123°52′00″W﻿ / ﻿41.91667°N 123.86667°W﻿ / 41.91667; -123.86667﻿ (Smith River) | 16 בנובמבר 1990 | 1,235 | אזור הנופש הנהר סמית הוא חלק מהיער הלאומי שישה נהרות בצפון-מערב קליפורניה, ומהווה את הגבול הצפוני של מערכת הפארקים רדווד. הפעילויות המוצעות באתר כוללות סיורים רגליים, רפטינג ודיג. |
| הרי ספרינג  (Spring Mountains National Recreation Area)  | USFS | נבדה 36°16′18″N 115°41′40″W﻿ / ﻿36.27167°N 115.69444°W﻿ / 36.27167; -115.69444﻿ (Spring Mountains) | 4 באוגוסט 1993 | 1,280 | אזור הנופש הרי ספרינג הוא חלק מהיער הלאומי המבולדט-טוייאבה (Humboldt-Toiyabe National Forest) בצפון-מערב נבדה. אזור הנופש נע מכרי עשב בגובה 900 מטרים ועד פסגת הר צ'ארלסטון בגובה 3,633 מטרים. הפעילויות המוצעות באתר כוללות סיורים רגליים, אתרי פיקניק ופעילויות סקי בחורף. |
| ספרוס נוב-סנקה רוקס  (Spruce Knob-Seneca Rocks National Recreation Area)  | USFS | וירג'יניה המערבית 38°50′02″N 79°22′04″W﻿ / ﻿38.83389°N 79.36778°W﻿ / 38.83389; -79.36778﻿ (Spruce Knob-Seneca Rocks) | 28 בספטמבר 1965 | 404 | אזור הנופש ספרוס נוב-סנקה רוקס הוא חלק מהיער הלאומי מונוגאהלה (Monongahela National Forest) במזרח וירג'יניה המערבית. אזור הנופש מגן על שלושה תוואי נוף בולטים בווירג'יניה המערבית: ספרוס נוב (Spruce Knob), הנקודה הגבוהה ביותר במדינה (1,482 מטרים), סלעי סנקה (Seneca Rocks), צוק קוורציט בגובה 270 מטרים פופולרי לטיפוס מצוקים, וקניון סמוק הול (Smoke Hole Canyon), קניון לאורך יובל של הנהר פוטומק. |
| ויסקיטאון-שסטה-טריניטי  (Whiskeytown–Shasta–Trinity National Recreation Area)  | USFS NPS | קליפורניה 40°37′31″N 122°33′34″W﻿ / ﻿40.62528°N 122.55944°W﻿ / 40.62528; -122.55944﻿ (Whiskeytown–Shasta–Trinity) | 8 בנובמבר 1965 | 823 | אזור הנופש הלאומי כולל שלוש יחידות בצפון קליפורניה: יחידת שסטה, יחידת טריניטי ויחידת ויסקיטאון. היער הלאומי שסטה-טריניטי (Shasta–Trinity National Forest) מקיף את יחידות שסטה וטריניטי ולכן הן מנוהלות על ידי שירות היערות, בעוד שאת יחידת ויסיקיטאון מנהל שירות הפארקים הלאומיים. כל אחת מהיחידות כוללת מאגר מים וסביבותיו ושפע בעלי חיים, כולל מעל ל-60 זוגות מקננים של שלך. הפעילויות המוצעות באתר כוללות סיורים רגליים, צפרות מחנאות, טיפוס צוקים, שחייה, שיט ודיג. |
| וייט מאונטיינס  (White Mountains National Recreation Area)  | BLM | אלסקה 65°24′00″N 147°49′00″W﻿ / ﻿65.4°N 147.81667°W﻿ / 65.4; -147.81667﻿ (White Mountains) |  | 4,000 | אזור הנופש הלאומי שוכן צפונית לפיירבנקס באלסקה. הפעילויות המוצעות באתר למבקרים בקיץ כוללות סיורים רגליים, מחנאות, שיט בנהר ביוור קריק וחיפוש זהב. |
| וינדינג סטייר מאונטין  (Winding Stair Mountain National Recreation Area)  | USFS | אוקלהומה 34°44′52″N 94°47′11″W﻿ / ﻿34.7478798°N 94.7863413°W﻿ / 34.7478798; -94.7863413﻿ (Winding Stair Mountain) | 18 באוקטובר 1988 | 107 | אזור הנופש הלאומי וינדינג סטייר מאונטין הוא חלק מהיער הלאומי אואוצ'יטה (Ouachita National Forest) בדרום-מזרח אוקלהומה. האתר כולל את הרי וינדינג סטייר, כמה אתרי מחנאות, אגם בשטח של 340 דונם ושבילי הליכה רבים. פעילויות נוספות כוללות מחנאות, דיג, ציד וגלישה אווירית. |